|  |  |  |  |
| --- | --- | --- | --- |
| Lietuvos širdies asociacijos prezidentei  doc. S. Glaveckaitei  el. paštas: info@heart.lt | 2020-05- | Nr. | (10.3.2.1-25)10- |
|  |  |  |

**DĖL INFORMACIJOS PATEIKIMO**

Atsakydami į Jūsų 2020 m. birželio 3 d. el. paštu gautą paklausimą, norime informuoti, kad įvertinome Jūsų pateiktus argumentus ir matydami, kad ne visos įstaigos laikėsi reikalavimo karantino metu užtikrinti saugų paslaugų suteikimą, kurių nesuteikus atsirastų poreikis būtinajai medicinos pagalbai ar reikšmingai pablogėtų paciento būklė (vartojant varfariną, bet tinkamai nemonitoruojant INR gali pablogėti paciento būklė ir atsirasti neatidėliotinas poreikis būtinajai pagalbai dėl kraujavimo ar įvykusių tromboembolinių komplikacijų), manome, kad nebūtų prieštaraujama Ligų ir kompensuojamųjų vaistų joms gydyti sąraše (toliau – A sąrašas), patvirtintame Lietuvos Respublikos sveikatos apsaugos ministro 2000 m. sausio 28 d. įsakymu Nr. 49 „Dėl kompensuojamųjų vaistų sąrašų patvirtinimo“ numatytoms skyrimo sąlygoms, jei INR tyrimai, kurie nebuvo atliekami (ar buvo atliekami ne 28+/-7 dienų intervalais) karantino metu, nebūtų skaičiuojami vertinant gydymo varfarinu tinkamumą.

Tačiau norime atkreipti dėmesį, kad nepaisant to, jog karantino laikotarpio INR duomenys nebus įtraukiami vertinant rezultatus, turėtų būti išlaikomas A sąraše nurodytas 6 mėn. stebėjimo laikotarpis, kad atitiktų šiuos skyrimo sąlygos reikalavimus: „per 6 mėn. dvi TNS (INR) vertės turi būti mažesnės nei 1,5 arba protrombino laiko TTR turi būti mažesnis nei 65 procentai“ t.y. reikalingi mažiausiai šeši INR tyrimai, atlikti tinkamais intervalais (28+/-7 d.). Pavyzdžiui, jei pacientas iki karantino laikotarpio pradžios buvo vartojęs varfariną 3 mėn., pacientas privalo dar 3 mėn. vartoti varfariną (tyrimus atliekant tinkamais intervalais (28+/-7 d.), kad bendras varfarino vartojimas su tinkamu INR monitoravimu būtų ne trumpesnis nei 6 mėnesiai.

Farmacijos politikos skyriaus vyriausioji specialistė, Anželika Oraitė

laikinai vykdanti skyriaus vedėjos funkcijas

Ieva Greičiūtė-Kuprijanov, tel. (8 5) 264 8757, el. p. ieva.greiciute-kuprijanov@sam.lt

